Gorm
Gorm er navnet på en storm, der ramte Danmark i november 2015 og den anden navngivne storm i november 2015. Gorm ramte den 28. november og passerede landet i løbet af fire timer. Den første var Freja, der ramte Danmark den 7.-8. november. Få dage efter Gorm ramte den næste storm, der fik navnet Helga.
Det blæste kortvarigt meget kraftigt, fordi lavtrykket udviklede den såkaldte "giftige hale". Det er et område lige syd for lavtrykscenteret, hvor der af og til udvikles et lavtrykstrug. Her vil det så kortvarigt blæse ekstra kraftigt, som i tilfældet med Gorm, hvor det varede omkring en halv time, mens de stærkeste vinde passerede det enkelte sted.
Der blev målt fuld storm over 24,5 m/s i middelvind mange steder, og enkelte vindstød nåede et godt stykke over orkanstyrke med 35-40 m/s.